Α4-0319/96

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για το εμπόριο και το περιβάλλον (COM(96)0054 C4-0158/96)

Το Ευρωπαϊκό Κοινοβούλιο,

- έχοντας υπόψη το άρθρο Β της Συνθήκης για την Ευρωπαϊκή Ένωση (οικονομική και κοινωνική συνοχή) και το άρθρο 2 (βιώσιμη ανάπτυξη) της Συνθήκης ΕΚ,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο ((COM(96)0054 - C4-0158/96),

- έχοντας υπόψη το ψήφισμα του της 10ης Οκτωβρίου 1995 για την Πράσινη Βίβλο «Για μια ενεργειακή πολιτική της Ευρωπαϊκής Ένωσης (COM(94)0659 - C4- 0026/95) ((ΕΕ C 287, της 30.10.1995, σελ. 34)),

- έχοντας υπόψη την κοινή θέση του Συμβουλίου της 25ης Ιουλίου 1996 ενόψει της έγκρισης οδηγίας του Ευρωπαϊκού Κοινοβουλίου και του Συμβουλίου σχετικά με τις κοινές προδιαγραφές για την εσωτερική αγορά ηλεκτρικής ενέργειας (C4-0457/96 - 00/0384(COD),

- έχοντας υπόψη τα συμπεράσματα της UNCED καθώς και την Agenda 21 σχετικά με το εμπόριο και το περιβάλλον,

- λαμβάνοντας υπόψη τα ψηφίσματά του της 22ας Ιανουαρίου 1993 σχετικά με το περιβάλλον και το εμπόριο ((ΕΕ C 42, της 15.2.1993, σελ. 246)) και της 24ης Μαΐου 1996 σχετικά με τις διαπραγματεύσεις στο πλαίσιο του Παγκόσμιου Οργανισμού Εμπορίου (ΠΟΕ) για το εμπόριο και το περιβάλλον ((C 166 της 10.6.1996, σελ. 260)),

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και της Επιτροπής Ανάπτυξης και Συνεργασίας (Α4- 0319/96),

Α. λαμβάνοντας υπόψη την ιδιαίτερη ευθύνη των βιομηχανικών κρατών του Βορρά για μια παγκόσμια σταθερή ανάπτυξη,

Β. λαμβάνοντας υπόψη ότι, εκτιμώντας την κοινή μας ευθύνη για ένα υγιές περιβάλλον, κάθε είδους οικονομική και εμπορική δραστηριότητα θα πρέπει να λαμβάνει χώρα στο πλαίσιο της διατήρησης και αποκατάστασης του περιβάλλοντος,

Γ. έχοντας υπόψη ότι οι οικολογικές ανησυχίες δεν θα πρέπει να χρησιμοποιηθούν ως μέσο προστατευτισμού και εφιστώντας ιδιαίτερα την προσοχή σε μελέτη του ΟΟΣΑ του Μαΐου 1995, η οποία αναφέρει ότι δεν υφίσταται καμία συστηματική σχέση μεταξύ των υψηλών περιβαλλοντικών προτύπων και της απώλειας σε ανταγωνιστικότητα,

1. επιδοκιμάζει το γεγονός ότι η Επιτροπή επιθυμεί να συμμετάσχει πλήρως στις διαβουλεύσεις της διάσκεψης υπουργών του ΠΟΕ σχετικά με το θέμα του εμπορίου και του περιβάλλοντος[semigr ]

2. βασίζεται στο ότι θα συμπεριληφθούν ενεργά οι αρμόδιες επιτροπές του στην προετοιμασία του εν λόγω θέματος για τη διάσκεψη υπουργών από την Επιτροπή[semigr ]

3. τονίζει για άλλη μία φορά, υπό το φως της πρόσφατης απόφασης της Ομάδας ΗΠΑ-Βενεζουέλας για τη Βενζίνη, ότι αν ο Παγκόσμιος Οργανισμός Εμπορίου δεν είναι σε θέση να συμβιβάσει την ανάγκη για περιβαλλοντική προστασία με τους κανόνες και τις ποινές που ο ίδιος προβλέπει, τότε το πολυμερές εμπορικό σύστημα στο σύνολό του θα απειληθεί σε σημαντικό βαθμό από την εξοργισμένη κοινή γνώμη[semigr ]

4. αναγνωρίζει ως προς αυτό ότι, αν και η υπουργική διάσκεψη στη Σιγκαπούρη το Δεκέμβριο 1996 αποτελεί μόνο έναν ενδιάμεσο σταθμό στην εν λόγω διαδικασία, εδραιώνει ωστόσο εκ νέου την άποψή του ότι η εμπιστοσύνη του κοινού προς τον ΠΟΕ θα υπονομευθεί σημαντικά, εάν δεν ληφθεί ούτε μία συγκεκριμένη απόφαση στη Σιγκαπούρη για την κατάρτιση συστήματος κανόνων, το οποίο να διασφαλίζει τη διεξαγωγή υπεύθυνου ελεύθερου εμπορίου[semigr ]

5. συνεπώς, καλεί την Επιτροπή και τα κράτη μέλη, στη Δίασκεψη της Σιγκαπούρης, να καταλήξουν στα ακόλουθα σημεία, που αποτελούν το ελάχιστο δυνατό αποτέλεσμα που αποδέχεται η Ευρωπαϊκή Ένωση:

α) να διασφαλιστεί εντολή, που θα αποφασίσουν τα κράτη μέλη του ΠΟΕ, για την επιδίωξη αναθεώρησης του άρθρου ΧΧ της Γενικής Συμφωνίας με τον συγκεκριμένο σκοπό να εναρμονισθεί ο εμπορικός νόμος με την περιβαλλοντική προστασία. Τα κείμενα που θα περιλαμβάνουν την απόφαση της εν λόγω αναθεώρησης θα πρέπει να εγκριθούν κατά την υπουργική διάσκεψη το 1998[semigr ]

β) να διασφαλιστεί συμφωνία στα απαραίτητα μέτρα για την υλοποίηση του άρθρου V του Καταστατικού του ΠΟΕ σχετικά με τους δεσμούς με άλλους διεθνείς οργανισμούς και μη κυβερνητικές οργανώσεις, ιδιαίτερα σε ό,τι αφορά τη διαφάνεια του ΠΟΕ ως οργανισμού και τις σχέσεις του με κοινοβουλευτικά όργανα[semigr ]

γ) να εξευρεθεί οριστική νομική λύση για τη συμβατότητα των περιβαλλοντικών μέτρων που σχετίζονται με το εμπόριο, τα οποία εγκρίθηκαν σύμφωνα με την Πολυμερή Συμφωνία για το Περιβάλλον και τους κανόνες του ΠΟΕ[semigr ]

δ) να εξευρεθεί οριστική λύση από όλα τα κράτη μέλη του ΠΟΕ προκειμένου να διατηρηθεί η προσέγγιση της οικολογικής επισήμανσης καθ'όλη τη διάρκειά της, και να διασφαλιστεί εντολή για τη διαπραγμάτευση των αρχών που πρέπει να εφαρμοστούν στις μεθόδους παραγωγής και επεξεργασίας, και οι οποίες θα συμφωνηθούν στην Υπουργική Διάσκεψη το 1998[semigr ]

ε) να διασφαλίσει ότι το πακέτο συμφωνιών που θα προκύψει από τη Σιγκαπούρη θα είναι απολύτως ευθυγραμμισμένο με το όφελος όλων των κρατών μελών, κυρίως με την υπογραφή συμφωνιών σχετικά με τη διαφάνεια περιβαλλοντικών μέτρων, και συμφωνίας σχετικά με τα αγαθά των οποίων απαγορεύεται η εγχώρια διακίνηση[semigr ]

6. παροτρύνει την Επιτροπή και τα κράτη μέλη της Ευρωπαϊκής Ένωσης να κάνουν ό,τι μπορούν για να πείσουν τα άλλα κράτη μέλη του ΠΟΕ να εξετάσουν πράγματι ουσιαστικά την κατάρτιση σειράς αρχών ή συννενόησης σχετικά με την εφαρμογή του άρθρου ΧΧ (α) της Γενικής Συμφωνίας για την πραστασία της δημόσιας ηθικής, συμπεριλαμβανομένης της νομοθεσίας για την προστασία των ζώων.

7. τάσσεται υπέρ της δημιουργίας μιας ξεχωριστής ειδικής οργάνωσης στα πλαίσια των Ηνωμένων Εθνών, η οποία θα ελέγχει κατ' αρχάς μόνον τις υφιστάμενες πολυεθνικές συμφωνίες για το περιβάλλον, μακροπρόθεσμα όμως θα προωθεί την εφαρμογή και την περαιτέρω ανάπτυξη άλλων συμφωνιών που θα αφορούν επίσης τον τομέα του εμπορίου και του περιβάλλοντος[semigr ]

8. προτείνει η επιδιαιτησία των εμπορικών διαφορών, ακόμη δε και εκείνων που αφορούν τη σχέση μεταξύ εμπορίου και περιβάλλοντος, να ρυθμίζεται στο πλαίσιο του ΠΟΕ[semigr ]

9. προτείνει για τη μεταβατική αυτή περίοδο τη γνώμη και την ακρόαση εμπειρογνωμόνων στους τομείς του εμπορίου και του περιβάλλοντος στη διαδικασία του ΠΟΕ, προκειμένου να διατηρηθεί μια μεγαλύτερη διαφάνεια και συμμετοχή των εμπειρογνωμόνων για το περιβάλλον[semigr ]

10. τάσσεται υπέρ της γενικότερης απαγόρευσης των εξαγωγών προϊόντων που έχουν απαγορευθεί στο εσωτερικό μιας χώρας[semigr ]

11. καλεί τα βιομηχανικά κράτη του Βορρά να παραχωρήσουν στα αναπτυσσόμενα κράτη περαιτέρω οικονομικούς πόρους με στόχο την οικονομική ανάπτυξη, μέσω επιπρόσθετων εμπορικών διευκολύνσεων, διαγραφής των χρεών και δωρεάν μεταφορά τεχνολογιών για το περιβάλλον[semigr ]

12. προτείνει, ως πρώτο βήμα της ΕΕ, την τροποποίηση του συστήματος γενικευμένων προτιμήσεων (ΣΓΠ) το οποίο θα πρέπει να ενθαρρύνει μέσω ιδιαίτερων δασμολογικών προτιμήσεων, εκτός από την αειφόρο εκμετάλλευση της τροπικής ξυλείας, και άλλες διαδικασίες παραγωγής που δεν βλάπτουν το περιβάλλον[semigr ]

13. συνηγορεί μακροπροθέσμως υπέρ μιας πλήρους τελωνειακής ελευθέρωσης ή υπέρ της καθιέρωσης ειδικών ποσοστώσεων για προϊόντα της κατηγορίας των «θεμιτών εμπορικών συναλλαγών» (όπως μπανάνες, καφέ, τσάι κλπ.)[semigr ]

14. προτείνει ως πρώτο βήμα, προς υλοποίηση του ψηφίσματός του της 12ης Οκτωβρίου 1995, και της 12ης Δεκεμβρίου 1995 σχετικά με την πρόταση κανονισμού του Συμβουλίου που τροποποιεί τους κανονισμούς (ΕΟΚ 404/93 και 1035/72 σχετικά με τον τομέα αντίστοιχα της μπανάνας και των οπωροκηπευτικών, καθώς και τον κανονισμό (ΕΟΚ) 2658/87 που αφορά την στατιστική και τελωνειακή ονοματολογία και το κοινό θεματολόγιο (COM(95)0114 - C4-0211/95 - 95/0084 (CNS)) ((ΕΕ C 287 της 30.10.1995, σελ. 180 και ΕΕ C 17 της 22.1.1996, σελ. 25)) προκειμένου να θεσπισθεί μία αυξανόμενη ποσόστωση για τις μπανάνες που παράγονται και τίθενται στο εμπόριο νόμιμα, στο πλαίσιο της τήρησης των ελαχίστων οικολογικών και κανονιστικών ορίων[semigr ]

15. επιθυμεί τη θέσπιση κώδικα δεοντολογίας για πολυεθνικές επιχειρήσεις, ο οποίος θα επιτηρείται από την Επιτροπή, και ο οποίος θα μπορούσε να προσανατολισθεί στις προπαρασκευαστικές εργασίες του ΟΟΣΑ και του ΟΗΕ[semigr ]

16. θεωρεί απαραίτητη την εξέταση της δυνατότητας για την καθιέρωση νέων, ανεξάρτητα ηλεγμένων οικολογικών σημάτων, τα οποία να προσανατολίζονται στην αρχή του «κύκλου ζωής»[semigr ]

17. ζητεί να διατεθούν νέοι πόροι και να αποδοθεί ιδιαίτερη προσοχή στη διαδικασία για τη διάδοση και την αναγνώριση του «οικολογικού σήματος», ως μόνης κοινοτικής οικολογικής ετικέτας η οποία αναγνωρίζεται σήμερα από την Ευρωπαϊκή Ένωση και αφορά όλα τα προς κατανάλωση προϊόντα και υπηρεσίες - εξαιρουμένων των προϊόντων διατροφής και των φαρμακευτικών προϊόντων[semigr ]

18. ζητεί τη διεξαγωγή νέων μελετών για τον τομέα της επιβαρύνσεως του περιβάλλοντος από τις μεταφορές που προκύπτουν στο πλαίσιο των εμπορικών συναλλαγών[semigr ]

19. πιστεύει ότι είναι αναγκαίο οι δαπάνες για το περιβάλλον να ενσωματωθούν στις τιμές της ενέργειας, έτσι ώστε να υπάρξει διαφάνεια στις δαπάνες στον τομέα των μεταφορών και να καταργηθεί το επικαλυπτόμενο ντάμπινγκ[semigr ]

20. τονίζει, σε συμφωνία με την Επιτροπή, ότι και μετά την ίδρυση του ΠΟΕ πρέπει να εξακολουθήσει να υπάρχει η δυνατότητα για τα συμβαλλόμενα μέρη, να περιορίσουν ή και να απαγορεύουν την εισαγωγή αγαθών για λόγους προστασίας της υγείας των καταναλωτών και του περιβάλλοντος, στο μέτρο που πρόκειται για ενέργειες που αφορούν το προϊόν αυτό καθ' αυτό και στο βαθμό που οι εν λόγω περιορισμοί των εισαγωγών δεν προκαλούν διακρίσεις[semigr ]

21. επισημαίνει ότι ο περιορισμός ή η απαγόρευση της εισαγωγής εμπορευμάτων για λόγους προστασίας της υγείας των καταναλωτών και του περιβάλλοντος δεν θα πρέπει να δίνουν βάση σε διακρίσεις[semigr ]

22. επιδοκιμάζει τη δυνατότητα της καθιέρωσης ειδικών εισφορών σε προϊόντα, η μέθοδος παραγωγής των οποίων δεν συμβιβάζεται με τα γενικώς αποδεκτά περιβαλλοντικά πρότυπα[semigr ] τονίζει ότι τα έσοδα από την πηγή αυτή (όπως από τα ταμεία που διαχειρίζονται τα Ηνωμένα Έθνη) θα διατίθενται στις αναπτυσσόμενες χώρες για τον οικολογικό εξοπλισμό των βιομηχανιών τους[semigr ]

23. ζητεί να συμπεριληφθούν οι περιβαλλοντικές πτυχές και στις συμφωνίες TRIPS, TRIMs και GATS[semigr ]

24. επιδοκιμάζει τη θέσπιση νέων μέτρων για την εκτίμηση της αύξησης της ευημερίας λόγω του εμπορίου, τονίζει όμως ότι τα μέτρα αυτά θα πρέπει να περιλαμβάνουν περιβαλλοντικά κριτήρια και εφιστά την προσοχή, στη συνάρτηση αυτή, στο Human Development Index του UNDP[semigr ]

25. τονίζει ότι η κοινωνική και η ανθρώπινη διάσταση δεν θα πρέπει να διαχωριστούν από την περιβαλλοντική διάσταση σε ό,τι αφορά τα θέματα εμπορίου και τάσσεται υπέρ μιας αντίστοιχης θεσμικής μεταχείρισης του εν λόγω θέματος στην ΕΕ[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, την επιτροπή αειφόρου ανάπτυξης (CSD) του ΟΗΕ καθώς και στις αρμόδιες επιτροπές του ΠΟΕ.